laion/Wikipedia-Exotic huggingface dataset:
גדליה בן-צבי

גדליה בן צבי (1925–2019) היה אמן ישראלי, ממייסדי כפר האמנים עין הוד. בן צבי נולד בצ'כוסלובקיה בשנת 1925. למד בבית ספר לאומנות בברטיסלאבה. בשנת 1942 נלקח למחנה ריכוז בפולין, משם ברח ב-1945. ב-1948 עלה לישראל דרך המחנות בקפריסין. העיד במשפטו של אדולף אייכמן. בן צבי עסק יחד עם רעיתו האמנית רחל בן צבי במגוון תחומי יצירה; ציור, פיסול, הדפסים ושטיחי קיר. הוא הרבה לעסוק בנפלאות הבריאה המשתקפות בטבע מחד ובגוף האדם מאידך. צבעי האקריל והגואש משמשים אותו בציוריו, והברונזה בפסליו. עבודותיו הוצגו באוספי אמנות פרטיים ובמוזאונים ברחבי העולם. 1962-1963 - Design Exhibition, Tel Aviv 1964 - Middle East Fair, Tel Aviv 1965 - Ceramic Mural for school in Kiryat Gat a the Housing Exhibition in Tel Aviv 1966 - Israel Fair and Exhibition, Paris One man show, Ein Hod International Symposium on “Ceramics in Architecture” Tel Aviv Ceramic Museum Museum or Modern Arts, Heavy Museum of Acre 1968 - Painters Israeliens dand I’Art de Gobelins, Jerusalem 1971 - One man show, Museum Bat Yam, Tel Aviv 1972 - One man show, “Fairmont Galleries”, Dallas, Texas, USA 1973 - One man show, Den Haag, Holland 1974 - Israeli Art in Chicago Collections Spertus Museum, Chicago 1976 - One man show, International Artists House, Vienna One man show, “Galerie in der Blutgasse”, Vienna “Ein Hod Tapestries”, Haifa University 1978 - Shagal house, Haifa 1979 - Israelische Kunstmesse Zuspa, Zurich, Switzerland 1984 - One man show, Wilfrid Museum, Hazorea Petit Palais, Geneva 1990 - Museum of History and Art, Anchorage, Alaska Alaska Fairbank Association Wichita Art Museum, Kansas 1991 - Fine Arts Museum, Mobie, Alabama Paine Art Center and Arboretum, Oshkosh, Wisconsin The Hyde Collection, Glen Falls, New York 1992 - Art Museum, Beaumont, Texas Lakeview Museum of Art and Sciences, Peoria, Illinois Fine Arts Gallery, Kansas City, Missouri Sangre de ChristoArt Center, Pueblo, Colorado 1998 - One man show, Gallery Ein Hod 1993-2004 - Gallery Ein Hod 2003 - Millennium Gallery, Prague, Czech Republic 2007 - תערוכה קבוצתית - "תארוחה", עין הוד[3](הקישור אינו פעיל) ציורים ומידע על בן צבי באתר הסטודיו שלו בעין הוד עדות של גדליה בן צבי במשפטו של אדולף אייכמן על מחנות הריכוז באתר סנונית (ובאנגלית) גדליה בן-צבי, דף שער בספרייה הלאומית למשל ב"Gallery Millennium"‏[1],‏"Martin Selig Real Estate"‏[2] ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יואן (מטבע)

היְוֵּאן (סינית: 元; פיניין: Yuán) הוא יחידת הבסיס של כמה מטבעות סיניים בעת החדשה. המילה "יואן" בסינית היא מילת מנייה למטבעות, ועל כן בשפה הסינית משמשת מילה זו גם לתיאור מטבעות זרים. לדוגמה, הדולר האמריקאי קרוי מֵיי-יְוִאן (美元), כלומר "יואן אמריקני". בשפות מערביות משמשת המילה "יואן", בעיקר בהקשר של סחר במטבע חוץ, לתיאור המטבע של הרפובליקה העממית של סין, הרנמינבי, שסימונו הבינלאומי הוא CNY (קיצור ל"יואן סיני"). היואן הוכנס לשימוש לראשונה בצורת מטבע ב-1889, ואילו השטרות הראשונים הוכנסו לשימוש בשנות ה-90 של המאה ה-19. ב-28 במאי 2021 החלה סין לראשונה למכור מטבע קריפטוגרפי לאחר שהודיעה כי היא מאמצת מטבע מסוג זה כמטבע הרשמי ברחבי המדינה. שטרות היסטוריים ועכשוויים של סין (CNY / RMB) 1953-2019 (באנגלית) (בגרמנית) (בצרפתית) תעודות מטבע חוץ (FEC) של הרפובליקה העממית של סין 1980-1994 (באנגלית) (בגרמנית) (בצרפתית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אחוות אחים

הפסל אחוות אחים של הפסל נתן רפפורט, היה מוצב בחזית בנין מרכז שירותי הדם של מגן דוד אדום בשטח בית החולים על שם שיבא בתל השומר. הפסל הוצב במאי 1987. בשנת 2022 הועבר הפסל למקומו החדש בבניין שירותי הדם החדש, בקריית מד"א ברמלה. הפסל מתאר שני גברים הנופלים איש על צוארו של חברו ולרגליהם שתי אלומות קשורות של שיבולי חיטה. הפסל מבוסס על אגדה על שני אחים שעיבדו חלקת שדה שקבלו בירושה מאביהם. אחד היה רווק והשני נשוי ואב לילדים. האחים היו מחלקים את החיטה שקצרו לשתי ערימות שוות של אלומות. יום אחד חשב הרווק - לי אין משפחה ואין לי צורך בכל החיטה הזאת אחי לעומת זאת מטופל במשפחה וזקוק ליותר. באמצע הלילה קם הרווק, לקח אלומת שיבולים והניח אותה בערימה של אחיו. באתו לילה חשב האח הנשוי - לי יש משפחה ואם אזדקן יהיה מי שיתמוך בי. אחי לעומת זאת הוא רווק ויהיה זקוק ליותר. הוא קם בלילה והעביר אלומת חיטה לערימה של אחיו. בבוקר הופתעו האחים לראות שמספר האלומות שלהם לא פחת וכן בלילה השני והשלישי. בלילה הרביעי נפגשו שניהם באמצע השדה כשהאלומות בידיהם ואז הבינו הכל ונפלו איש על צוואר אחיו. במקום שהם נפגשו נבנה בית המקדש - סמל לאחווה. זה היה הפסל האחרון שרפפורט יצר. הוא נפטר בארצות הברית שלושה שבועות לאחר שהפסל הוצב בתל השומר. ארונו הוטס והוצב ברחבת הפסל ושם נשאו הספדים לזכרו בטרם יצא מסע ההלוויה לפתח תקווה, שם נקבר. ורד טוהר, "של מי הסיפור הזה? הבניית אתוס לאומי באמצעות סיפור עממי במקראות ללימוד עברית", הד האולפן החדש 103 (תשע"ה), עמ' 120 – 129. מדיה וקבצים בנושא אחוות אחים בוויקישיתוף אגדת האחים(הקישור אינו פעיל) מיכאל פדידה - אגדת האחים ומקום המקדש אלכסנדר שייבר, אגדה על מקום בית-המקדש בירושלים, ירושלים - מחקרי ארץ ישראל, מוסד הרב קוק, תשי"ג, עמ' 291-299
רנמינבי

הרנמינבי או היואן הסיני (סמל: ¥ או 元, בסינית: 人民币, פיניין: Rénmínbì, נהגה: רֵ'נְמִינְבִּי) הוא המטבע הלאומי של סין העממית, מלבד בהונג קונג ובמקאו. המשמעות המילולית של רנמינבי היא "מטבע העם", ואילו המילה יואן (Yuán; 元) בסינית היא מילת מנייה למטבעות, ובשם זה מוכר המטבע במערב. היואן מחולק ל-10 גְ'יָאו (Jiǎo; 角), שכל אחד מהם מחולק ל-10 פֶן (Fēn; 分). בשימוש יומיומי נפוץ בסין גם הכינוי קְוָאי (块; Kuài) כשם המטבע, ומָאו (Máo; 毛) לעשירית היואן. את הרנמינבי מנפיק הבנק העממי של סין, הבנק המרכזי של סין. הקיצור הבינלאומי הרשמי של שם המטבע הוא CNY, אם כי נפוץ גם השימוש בקיצור RMB. סימון המטבע הוא ¥. החל מיולי 2005, עת נחשף לראשונה למסחר בין-בנקאי, מתחזק ערכו של המטבע בהתמדה מול הדולר. עם זאת, בשנת 2009 התייצב המטבע והוא עומד על שער ממוצע של 6.34 יואן לדולר, נכון לדצמבר 2011. סדרה 5 של רנמינבי הוכנס למחזור ב-1 באוקטובר 1999, כאשר יצאו לאור שטרות ¥100, שנה לאחר מכן נוספו שטרות ¥20, ב-2001 נוסף לסדרה שטרות ¥10 ו-¥50, ב-2002 נוסף שטרות ¥5, ו-ב-2004 נוסף שטר ¥1. מדיה וקבצים בנושא רנמינבי בוויקישיתוף שטרות היסטוריים ועכשוויים של סין (CNY / RMB) 1953-2019 (באנגלית) (בגרמנית) (בצרפתית) תעודות מטבע חוץ (FEC) של הרפובליקה העממית של סין 1980-1994 (באנגלית) (בגרמנית) (בצרפתית) רנמינבי, באתר אנציקלופדיה בריטניקה (באנגלית) הלשכה הלאומית לסטטיסטיקה של סין, 2017 2011 - Chinese Yuans to 1 USD, באתר x-rates.com "中华人民共和国货币概况" 中华人民共和国货币概况 (בסינית). הבנק העממי של סין. אורכב מ-המקור ב-10 בספטמבר 2004. {{cite web}}: (עזרה) 人民币票样 רנמינבי שטרות ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
שיכרון

האם התכוונתם ל... שיכרון (צמח) – סוג של צמח במשפחת הסולניים שכרות – מצב בו אדם נמצא תחת השפעת משקה אלכוהולי שכרון מעמקים – תופעה הנגרמת מהרעלת חנקן עקב צלילה, ראו סכנות צלילה#שכרון מעמקים
קוואנזה (פירושונים)

האם התכוונתם ל... קוואנזה (Kwanzaa) - חג הנהוג בקרב אפרו-אמריקאים בארצות הברית קוואנזה (מטבע) (kwanza) - המטבע הרשמי של אנגולה קוואנזה (נהר) (Cuanza) - נהר באנגולה
סיכון מוסרי

סיכון מוסרי (באנגלית: Moral hazard) הוא מצב בו אדם או ארגון אשר איננו נושא באחריות לסיכון אליו הוא חשוף עלול להגביר את מידת חשיפתו לאותו סיכון אם הוא עשוי ליהנות מרווח או תועלת גבוהים יותר. סיכון מוסרי מביא לעיוות בהקצאת משאבים ולתימחור יתר של שירותים, כתוצאה ממידע א-סימטרי. אחת הדוגמאות הבולטות לתחום שרווח בו סיכון מוסרי היא ביטוח. אדם שרכושו מבוטח ייטה להשקיע פחות בהגנה ובמיגון רכושו, בהשוואה למצב בו הרכוש לא היה מבוטח, כל זאת על בסיס ההנחה כי השיפוי הביטוחי מצמצם מאוד את רמת הסיכון שלו. הנזק בטווח הארוך טמון בכך שהשמירה הלקויה על הרכוש תוביל לאובדן רכוש רב יותר (משום שגנבת הרכוש תהיה קלה יותר) ובעקבותיה לעליה בפרמיות הביטוח של חברת הביטוח, שתשאף להגן על עצמה מפני הנזק המוגבר. כך נוצר מצב בו הקצאת המשאבים של המבוטח מתעוותת (בגלל תפישה שגויה של רמת הסיכון שלו) והשירות הביטוחי נמכר במחיר גבוה יותר. תחום נוסף בו קיים סיכון מוסרי הוא התחום הפיננסי. לווה שמקבל הלוואה ואינו נושא בנזק כתוצאה מחדלות פרעון, עלול לנהוג בפזיזות בכספי ההלוואה. מלווה, שחשוף לסיכונים אלה, נוטה להעלות את הרבית על ההלוואות שהוא מלווה. בניהול, סיכון מוסרי מתבטא בין היתר בבעיית המנהל-סוכן, שבה אדם הפועל למען אחר מנצל את מעמדו לנקיטת צעדים שיפעלו לטובתו הוא, על חשבון טובת שולחו. מקרה פרטי הוא של מנהל בחברה, שאינו בעל השליטה בה, אך מתוגמל לפי רווחיה. לאותו מנהל יש תמריץ לקחת סיכונים מיותרים מאחר שכמעט ואינו נושא בתוצאה במקרה של כישלון ; אם יגדלו רווחי החברה הוא יתוגמל בהתאם. אם החברה תפסיד, הוא לכל היותר לא יהנה מבונוס. במהלך משבר הסאבפריים שפרץ בארצות הברית בשנת 2007, הועלו טענות נגד התערבות הבנק המרכזי - הבנק הפדרלי - במשבר, בנימוק שמתן סיוע לבנקי השקעות שכשלו בהשקעותיהם מעודד התנהגות לא אחראית בעתיד, בכך שהוא מגונן על מי שקיבלו על עצמם סיכונים מההשלכות של אותם סיכונים. טענה נוספת שהועלתה הייתה כי בחלק מהמקרים הניחו בנקי ההשקעות מלכתחילה כי הממשלה לא תניח לחברות בגיבוי ממשלתי בתחום המשכנתאות (שהיו הגורם המרכזי בהנפקת איגרות חוב סאב-פריים) ליפול, ולכן אמדו את הסיכון מלכתחילה בצורה לקויה. במקרה האחרון, כמו בכל קודמיו, הסיכון המוסרי יוצר הערכה שגויה של מידת הסיכון, ובעקבותיה תמחור שגוי שאינו מביא בחשבון את הסיכון כולו או חלקו. אומדני ערך שגויים אלה נוטים להתעצם ככל שהם נמשכים זמן רב יותר. אחת השיטות המקובלות להקטנת הסיכון המוסרי בביטוח היא ההשתתפות העצמית. אמצעים נוספים הם דרישה מהמבוטח להתקנת מיגון מתאים, לשמירה על מפתחות מכונית וכדומה. חברות העוסקות בביטוחי בריאות מתנות את הביטוח בבדיקה רפואית ומעלות את הפרמייה למי שמשתייכים לקבוצות סיכון, כגון מעשנים. בתחום המימון, נוהגות פירמות שמלוות כספים לדרוש בטוחות מתאימות, כמו שיעבוד הבית, ערֵבים וכדומה. סיכון מוסרי באתר אקו-ויקי סיכון מוסרי, באתר אנציקלופדיה בריטניקה (באנגלית) אמיר עוז | הסיכון המוסרי: כיצד התנהלות לא אחראית מערערת את יציבות השווקים הפיננסיים | מגזין פוליסה | 1 באוגוסט 2024 | https://drive.google.com/file/d/1dE34HhWzxxU6-0VdN3R--_KDFT4Wjulh/view ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
תחנת הרכבת רינתיה

תחנת הרכבת רינתיה (בערבית: رنتيّة, רנתיה, באנגלית: Rantiya) הייתה תחנת רכבת על המסילה המזרחית. התחנה שכנה בקטע המסילה בין לוד לראש העין, בפאתי המושב רינתיה ובסמוך למושבים גבעת כ"ח ובני עטרות. התחנה הוקמה על ידי הטורקים במהלך מלחמת העולם הראשונה במסגרת הנחת המסילה מעפולה דרך טולכרם, ראס אל עין (כיום ראש העין), לוד אל באר שבע וממנה אל חצי האי סיני כחלק מהמאמץ המלחמתי נגד הבריטים. התחנה הוקמה ליד הכפר הערבי רנתיה ככל הנראה לצרכים תפעוליים. לאחר כיבוש ארץ ישראל בידי הבריטים, שירתה התחנה את תושבי הכפר (במרחק קצר ממנה, קרוב יותר למושבה וילהלמה, הייתה נקודת עצירה נוספת) במסגרת הקו חיפה - לוד - קנטרה שהופעל על ידי הרכבת המנדטורית. שירות הרכבות בתחנות הופסק ב-1933 והתחנה הטורקית נהרסה ולא נותרו ממנה שרידים. עם פתיחת הקו מחיפה דרך תל אביב לירושלים בתחילת שנות ה-50 שימשה התחנה כתחנת רכבת תפעולית לצורך מפגשי רכבות ובמקום הוקם מבנה דו קומתי ששימש את עובדי התחנה. באותן שנים נסללה שלוחה מהתחנה לכיוון דרום-מזרח, על בסיס התוואי של מסילה צרה (762 מ"מ) שהוקמה על ידי הבריטים בשלהי מלחמת העולם הראשונה, אל מחצבות באזור המושבים טירת יהודה וברקת, מהן הוסעו ברכבות משא חומרי גלם לבנית נמל אשדוד. בשנות ה-60 נפסק השימוש בשלוחה ועם הזמן היא נהרסה לחלוטין, אך תחנת רינתיה המשיכה לשמש כתחנה תפעולית עד לסגירת קו הרכבת לירושלים בשנות ה-90. לאחר שדרוג המקטע הדרומי של המסילה המזרחית בשנים 2002–2003, נשארה במקום מסילה בודדה. נכון ל-2024 התחנה אינה קיימת עוד. המסילה המזרחית תחנת הרכבת כפר ג'יניס מדיה וקבצים בנושא תחנת הרכבת רינתיה בוויקישיתוף מיכאל יעקובסון: תמונות ומידע על התחנה וסביבתה הקרובה באתר 'חלון אחורי', 12.11.12 מפת האזור, 1919 (באנגלית) בהוצאת צבא בריטניה, עם סימון 'תחנה' ממזרח לוילהלמה, באתר הספרייה הלאומית, אוסף המפות ע"ש ערן לאור מגזין HaRakevet גיליון 69, יוני 2005, עמ' 15-16 Paul Cotterell, The Railways of Palestine and Israel, p. 24
ליטוקוואה טומאינג

ליטוקוואה טומאינג (Litokwa Tomeing;‏ 14 באוקטובר 1939 – 12 באוקטובר 2020) היה נשיא איי מרשל בין השנים 2008–2009. קודם לכן כיהן כשר בממשלה וכיו"ר בית הנבחרים. טומאינג נולד באיי מרשל והתחנך בבתי ספר קתוליים. בשנת 1961 הוא סיים את לימודיו התיכוניים והחל לעבוד בהוראה וכמנהל בית ספר עד 1973. בשנים 1970–1972 הוא למד לימודי תואר ראשון בשלוחה של אוניברסיטת הוואי. במקביל לעבודתו בתחום החינוך וללימודיו האקדמיים החל טומאינג לעסוק בפעילות פוליטית. בשנים 1965–1969 הוא כיהן כראש עיריית ווג'ה. בשנת 1974 עבר טומאינג לחיות במג'ורו והמשיך לעסוק בתחום ההוראה. באותה שנה הוא נבחר לראשונה לבית הנבחרים של איי מרשל וכיהן בו עד להכרזת עצמאותם בשנת 1978. כחבר הפרלמנט הוא נשלח, בשנת 1976, לוועידת החוקה של מיקרונזיה ובשנת 1978 כיהן כחבר בוועידת החוקה של איי מרשל. לאחר קבלת עצמאותם של האיים נבחר טומאינג בשנית לכהן כחבר בית הנבחרים. כהונתו בבית הנבחרים נמשכת משנת 1979 ועד היום. במהלך השנים החזיק טומאינג בתפקידים שונים: סגן יו"ר בית הנבחרים (1992–1995), השר המקשר בין נשיא המדינה לאיים (1996–1998) ויו"ר בית הנבחרים (2000–2008). בסמוך למועד הבחירות, בשלהי שנת 2007, עזב טומאינג את המפלגה הדמוקרטית המאוחדת ונבחר בבחירות אלו מטעם מפלגת העם המאוחדת. לאחר הוודע תוצאות הבחירות הועמד טומאינג כמועמד לנשיאות המדינה והרכיב את ממשלתו בינואר 2008. באוקטובר 2009 נחל טומאינג תבוסה בהצבעת אי אמון בבית הנבחרים וסיים תפקידו. טומאינג נפטר ב-12 באוקטובר 2020. הותיר אחריו אישה ושבעה ילדים. מדיה וקבצים בנושא ליטוקוואה טומאינג בוויקישיתוף ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
המוזיאון הלאומי הגאורגי

המוזיאון הלאומי הגאורגי (בגאורגית: საქართველოს ეროვნული მუზეუმი, סָכַּרתווֶלוֹס אֶרוֹבנוּלי מוּזֶאוּמי) היא רשת מוזיאונים גאורגית המאגדת מספר מוזיאונים מובילים בחלקיה השונים של גאורגיה. הרשת נוסדה ב-30 בדצמבר 2004 אולם מקורה במוזיאון המחלקה הקווקזית שהוקמה בתקופת האימפריה הרוסית, בשנת 1852. רשת המוזיאונים הוקמה במטרה לשלב את הניהול של המוזיאונים הבאים: מוזיאון ההיסטוריה של גאורגיה בטביליסי מוזיאון ההיסטוריה של סאמצחה-ג'אוואחתי באחלציחה המוזיאון האתנוגרפי הפתוח של טביליסי בטביליסי מוזיאון האמנות של גאורגיה בטביליסי וסניפים נוספים מוזיאון הכיבוש הסובייטי בטביליסי מוזיאון דמניסי מאגר היסטורי וארכאולוגי בדמניסי מוזיאון ואני מאגר ארכאולוגי בואני מוזיאון היסטוריה של טביליסי בטביליסי מוזיאון ההיסטוריה והאתנוגרפיה של סוואנתי במסטיה המכון לפאליאונטולוגיה -מכון לחקר המאובנים בטביליסי מוזיאון סיר'נאר'י בסיר'נאר'י המוזיאון נוסד במסגרת רפורמה מבנית, מוסדית ומשפטית במטרה להביא למודרניזציה בדרך ניהול רשת המוזיאונים ולהביא לתיאום בפעולות המחקר והחינוך. מאז הקמתה מנוהלת הרשת בידי פרופ' דוד לורתכיפאנידזה. מדיה וקבצים בנושא המוזיאון הלאומי הגאורגי בוויקישיתוף אתר האינטרנט הרשמי של המוזיאון הלאומי הגאורגי (באנגלית) רשימת המוזאונים בגאורגיה(הקישור אינו פעיל), (באנגלית)
זהבית

זהבית (שם מדעי: Gagea) היא סוג במשפחת השושניים, המונה בתוכו כ-115 מינים של גאופיטים הנפוצים באירופה ובאסיה, כשרבים מהם נפוצים באזור הים התיכון. לזהבית בצל חד-שנתי קטן. הבצל רדום בתקופת הקיץ והוא מתעורר בחורף כאשר הוא שולח אל מעל האדמה עלים צרים ומחודדים. מבין העלים מציצים עמודי תפרחת, כשבראשם פרח בודד או מספר פרחים קטנים ועדינים. ברוב מיני הזהבית, הפרחים מתרוממים לגובה 10 סנטימטר בלבד ולהם צבע צהוב (ומכאן שמו של הפרח). כותרת הפרח מורכבת מ-6 עלים ולה עטיף ירוק. לפרח 6 אבקנים ועמוד עלי אחד. פרחי הזהבית מייצרים צוף ומושכים אליהם חרקים שונים, בעיקר דבורים וזבובים המאביקים את הפרחים. פרי הזהבית הוא הֶלקֵט בצורת כדור או אליפסה ויש בו זרעים מרובים. המינים הנפוצים ביותר בישראל הם: זהבית השלוחות Gagea commutata זהבית שרונית Gagea dayana זהבית דמשקאית Gagea chlorantha תומאס גייג' - שעל שמו נקראת הזהבית בשמה המדעי זהבית, באתר ITIS (באנגלית) זהבית, באתר NCBI (באנגלית) זהבית, באתר האנציקלופדיה של החיים (באנגלית) זהבית, באתר Tropicos (באנגלית) זהבית, באתר GBIF (באנגלית) זהבית, באתר IPNI (באנגלית)
ISO 20000

ISO 20000 הוא תקן שנקבע על ידי ארגון התקינה הבינלאומי לצורך בחינת את איכות תהליכי העבודה ב-IT, ולספק אישור ליישום מלא של תהליכי מתודת ITIL בארגון. התקן בוחן עד כמה ה-IT מנהל נכון את השירותים שהוא נותן לארגון, ועד כמה הוא מספק את הצרכים העסקיים של הארגון, במסגרת המשאבים שהוסכמו. התקן בוחן האם ה-IT מספק שירות מקצועי, יעיל, חסכוני, והאם הסיכונים התפעוליים מנוהלים כראוי. התקן מכיל 172 דרישות, שבוחנות את תהליכי העבודה הנדרשים מ-IT ממוקד שירות, ואת הקשרים בין יחידות ה-IT השונות. 172 דרישות אלה מכסות את כלל תהליכי העבודה נחוצים ל-IT שבנוי "נכון" מבחינת הסיוע לעשיית העסקים של הארגון. עמידה בכל 172 הדרישות, ובכל יחידות ה-IT, תזכה את הארגון בהסמכה "מתאים לתקן ISO 20000". התקן עצמו אינו מסביר מדוע נדרשת העמידה בכל ההגדרות, ואינו מסביר כיצד על הארגון להיערך ליישום "ניהול השירות". לצורך כך חייב הארגון לאמץ את תהליכי העבודה של מתודת ITIL. בישראל הבחינה להתאמה לתקן ISO 20000 מתבצעת על ידי מכון התקנים הישראלי. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
שמשון הדור

שמשון הדוּר או שמשון השלחופיות (שם מדעי: Helianthemum vesicarium) הוא בן שיח הנפוץ בכל רחבי ישראל. בעל פרחים בצבע לבן, ורוד או ארגמן. עונת הפריחה מינואר ועד מאי. שמשון הדור, באתר NCBI (באנגלית) שמשון הדור, באתר צמח השדה שמשון הדור, באתר צמחיית ישראל וסביבתה שמשון הדור, באתר GBIF (באנגלית) שמשון הדור, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
שמשון (פירושונים)

האם התכוונתם ל... שמשון – דמות מקראית בספורט: שמשון (אגודת ספורט) שמשון תל אביב – קבוצת כדורגל בעיר תל אביב. בצה"ל: "יחידת שמשון" (יחידה 367) הייתה יחידת חי"ר ומסתערבים מובחרת בצה"ל, אשר פעלה בין השנים 1988 - 1996. גדוד שמשון – גדוד חי"ר בחטיבת כפיר של צה"ל שועלי שמשון – יחידה צה"לית ממוכנת בתקופת מלחמת העצמאות לוקהיד מרטין C-130J סופר הרקולס – כלי טיס שמכונה בצה"ל שמשון אחר: שמשון (ספר) – רומן שכתב זאב ז'בוטינסקי שמשון (סוג) – סוג של צמח במשפחת הלוטמיים שמשון הדור – מין של בן שיח בסוג שמשון בית שמואל - מרכז שמשון – מרכז לתרבות, חינוך והארחה הנמצא בירושלים ושייך לאיגוד העולמי ליהדות מתקדמת "ברירת שמשון" - מונח במדיניות הגרעין של ישראל, לפיו ישראל תשתמש בנשק גרעיני רק במקרה שהיא נמצאת על סף השמדתה הפיזית ובמצב שאין לה מה להפסיד שמשון (מפעל) – המפעל הראשון בארץ לייצור צמיגים שכונת שמשון – באשקלון שמשון גיבור (סדרה) – סדרת טלוויזיה ישראלית אישים: גדי שמשון – עיתונאי ועורך ישראלי עודד שמשון – צלם ישראלי שמשון דרנגר – ממנהיגי מרד גטו קרקוב שמשון ויגודר – מראשוני הפנתרים השחורים, ד"ר לפסיכולוגיה קלינית סמסון (פירושונים) אישים ששמם הפרטי הוא שמשון
פרקליטי אל איי

פרקליטי אל איי (באנגלית: L.A. Law) היא סדרת דרמה אמריקאית ששודרה ברשת NBC בין השנים 1986–1994. הסדרה עסקה במתרחש במשרד עורכי דין בלוס אנג'לס – הן בהליכים המשפטיים שניהלו עורכי הדין בה, והן בחייהם האישיים. הסדרה שודרה גם בישראל, בערוץ הראשון. בשנת 2002 הופק סרט טלוויזיה בכיכובם של מרבית כוכבי הסדרה, בשם "L.A. Law: The Movie". בחודש דצמבר 2020 הוכרז כי המשך לסדרה החל בשלבי פיתוח ב-ABC ובלייר אנדרווד עתיד לחזור על דמותו כג'ונתן רולינס. הסדרה ושחקניה זכו בעשרות פרסים במהלך שנות שידורה. בין היתר זכו היא ושחקניה ב-12 פרסי אמי: בקטגוריית סדרת הדרמה הטובה ביותר (1987, 1989, 1990 ו-1991), התסריט הטוב ביותר (1987, 1990 ו-1991) והעריכה הטובה ביותר (1988). שלושה משחקני הסדרה זכו בפרסי אמי בקטגוריית שחקן המשנה הטוב ביותר. לארי דרייק שגילם את דמותו של העוזר המינהלי המפגר בני סטולוויץ עשה זאת פעמיים, ב-1988 וב-1989. שני האחרים היו ג'ימי סמיטס, שגילם את דמותו של עורך הדין ויקטור סיפואנטס (1990), וריצ'רד דייסרט, שגילם את דמותו של השותף הבכיר לילנד מקנזי (1992). הסדרה אף זכתה בשני פרסי גלובוס הזהב בקטגוריית דרמת הטלוויזיה הטובה ביותר, בשנים 1987 ו-1988. שלוש משחקניות הסדרה זכו בפרס גלובוס הזהב על הופעותיהן בסדרה: סוזאן דיי, שגילמה את דמותה של גרייס ואן אואן, זכתה בפרס זה בקטגוריית השחקנית הטובה ביותר בסדרת דרמה בשנת 1988, וג'יל אייקנברי, שגילמה את דמותה של עורכת הדין אן קלסי, עשתה זאת ב-1989. אמנדה דונוהו זכתה בפרס שחקנית המשנה הטובה ביותר בסדרת טלוויזיה ב-1992. מדיה וקבצים בנושא פרקליטי אל איי בוויקישיתוף "פרקליטי אל איי", במסד הנתונים הקולנועיים IMDb (באנגלית) "פרקליטי אל איי", באתר Rotten Tomatoes (באנגלית) "פרקליטי אל איי", באתר Metacritic (באנגלית) "פרקליטי אל איי", במסד הנתונים הקולנועיים KinoPoisk (ברוסית) סמדר שילוני, אובג'קשן: הפרקליטים מאל. איי שפרצו את הדרך, באתר ynet, 28 באפריל 2017 Andreeva, Nellie (17 בדצמבר 2020). "'LA Law' Sequel Starring Blair Underwood In Works At ABC From Marc Guggenheim, Ubah Mohamed, Anthony Hemingway & Jesse Bochco". Deadline Hollywood. נבדק ב-17 בדצמבר 2020. {{cite web}}: (עזרה) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פטדה

פִּטְדָה היא האבן השנייה בטור הראשון בחושן הכהן הגדול, והיא מיוחסת לשבט שמעון. אבן ה'פטדה' נזכרת בתנך במספר מקומות, ובכולם היא נזכרת כאבן יקרה: וּמִלֵּאתָ בוֹ מִלֻּאַת אֶבֶן, אַרְבָּעָה טוּרִים אָבֶן: טוּר, אֹדֶם פִּטְדָה וּבָרֶקֶת--הַטּוּר, הָאֶחָד — ספר שמות, פרק כ"ח, פסוק י"ז בְּעֵדֶן גַּן-אֱלֹהִים הָיִיתָ, כָּל-אֶבֶן יְקָרָה מְסֻכָתֶךָ אֹדֶם פִּטְדָה וְיָהֲלֹם תַּרְשִׁישׁ שֹׁהַם וְיָשְׁפֵה, סַפִּיר נֹפֶךְ, וּבָרְקַת וְזָהָב; מְלֶאכֶת תֻּפֶּיךָ וּנְקָבֶיךָ בָּךְ, בְּיוֹם הִבָּרַאֲךָ כּוֹנָנוּ — ספר יחזקאל, פרק כ"ח, פסוק י"ג לֹא יַעַרְכֶנָּה פִּטְדַת כּוּשׁ בְּכֶתֶם טָהוֹר לֹא תְסֻלֶּה. — ספר איוב, פרק כ"ח, פסוק י"ט שמעון מפותח על פטדה, והיא ירקה ככרתי ותרגום אונקלוס ירקן ונקרא פראשמה. ונתנה לשמעון על שם שהוריקו פניהם פני זמרי וכן כל מי שחטא משבט שמעון בחטא מואב, ואמרו חז"ל סימן לעברה הדרוקן. וסגולתה שמקררת את הגוף. ועל כן מצויה בארץ כוש שהם חמים ושטופי זמה וצריכים אליה לקרר אותם, וזהו שאמר לא יערכנה פטדת כוש, לפי שהיא מצויה בכוש יחס אותה לכוש. — הרב אליהו הכהן, מדרש תלפיות מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה. פרופ' חיים רבין העיר במאמרו כי המילה "פטדה" לקוחה מסנסקריט ולא מלשון שמית משום שבשפות השמיות אין מלה קרובה קרבה אטימולוגית לפטדה, צימוד ט'+ד' נדיר בשפות השמיות ומכאן שאין "פטדה" מילה עברית במקורה. בסנסקריט "פִּטַה" משמעותה - "צהוב", אך יש הסבורים שגם בסנסקריט המלה "pita" היא שאולה. ייתכן אפוא שהן העברית והן הסנסקריט קיבלו אותה ממקור משותף. תרגום אונקלוס מתרגם פטדה למונח הארמי ירקן מלשון ירוק. גם התרגום המיוחס ליונתן רואה בה אבן ירוקה ומכנה אותה ירקתא. אולם תרגום השבעים מתרגם פטדה - טופזיון. תרגום Basic English Bible בחר לתרגם פטדה לכריזוליט (Chrysolite). בשמות רבה נקראת פטדה בשם טומפוזין. תרגומים רבים לפטדה בוחרים בטופז. מכון המקדש זיהו את האבן עם טופז ירוק צהוב. כריזוליט טופז מ' סברדמיש וא' משיח, אבני חן, הוצאת מדע אבנים יקרות עולם התנ"ך, ספר שמות, הוצאת דודזון-עתי אודות תרגום שמות אבני חן ראו להלן בשם מדרש תלפיות. עולם התנך -שמות",הוצאת דברי הימים, הוצאה לאור בע"מ ,1993-1996, עמוד: 169 לחצו כדי להקטין חזרה לחצו להגדלה
24 (פירושונים)

האם התכוונתם ל... שנת 24 לספירת הנוצרים 24 (מספר) 24 (סדרת טלוויזיה) ערוץ 24 בבעלות קשת 24 (אלבום)
המוזיאון האתנוגרפי הפתוח של טביליסי

המוזיאון האתנוגרפי הפתוח של טביליסי או המוזאון האתנוגרפי הפתוח של גאורגיה גיאורגי צ'יטאיה (בגאורגית: გიორგი ჩიტაიას სახელობის ეთნოგრაფიული მუზეუმი ღია ცის ქვეშ) הוא מוזיאון פתוח, בטביליסי גאורגיה, המציג דוגמאות של הארכיטקטורה העממית ומלאכת-יד מכל מחוזות גאורגיה. המוזאון נוסד ב-27 באפריל 1966, ונקרא על שם האתנוגרף הגאורגי, גיאורגי צ'יטאיה. מ-30 בדצמבר 2004 הפך המוזיאון לחלק מהמוזיאון הלאומי הגאורגי. המוזיאון ממוקם ממערב לאגם הצבים על גבעה המשקיפה על רובע ואקה בטביליסי. במקום זה היה בעבר כפר והועברו אליו מבנים מכל מחוזותיה ההיסטוריים של גאורגיה. שטח המוזיאון מכסה 520 דונם המסודרים ב-14 אזורים, ומציגים כ-70 מבנים ומעל ל-8,000 מוצגים. תערוכת המבנים מאופיינת בבתי אבן בעלי גג שטוח בסגנון גאורגי עתיק המכונה "דָרבָּזי" ממזרח גאורגיה, בתי עץ מרושתים בעלי גג גמלוני מקש או מקרשים ממערב גאורגיה, מגדלי-שמירה מהמחוזות ההרריים של גאורגיה, חבסורתי, פשאבי, סוואנתי וסמגרלו, ושבכות לאחסון תירס מאימרתי, יקבים קאחיים שנקראים מראני, וטחנות-מים כארתליות. כמו כן נמצאים במוזאון אוסף של פריטי משק בית מסורתיים כמו כישורים, מסרגות לסריגה, כלי חרסינה, בגדים, שטיחים, כלי חרס ורהיטים, ארון קבורה משפחתי של בזיליקת השילוש הקדוש מתיאנתי המתוארך למאות ה-6–7. משנת 2004, מארח המוזיאון את פסטיבל הקיץ של הפולקלור הגאורגי, "ארט-גנה", שנוסד ומנוהל על ידי מוזיקאי הרוק ומעריץ הפולקלור הגאורגי, זזה קורינתלי ("זומבה"). מדיה וקבצים בנושא המוזיאון האתנוגרפי הפתוח של טביליסי בוויקישיתוף אתר האינטרנט הרשמי של המוזיאון האתנוגרפי הפתוח של טביליסי מוזיאון אתנוגרפי מיוחד במינו (הקישור אינו פעיל), באתר הרשמי של העיר טביליסי (באנגלית) ל. סומבדזה (1978), המוזיאון האתנוגרפי הפתוח של טביליסי המוזיאון הפתוח, באתר המוזיאון הלאומי הגאורגי (באנגלית) המוזיאון האתנוגרפי הפתוח, באתר המוזיאונים של גאורגיה (www.georgianmuseums.ge) (באנגלית) ארט גנה: חגיגות פסטיבל קיץ מסורות העתיקות והמגוונות של המחוזות הגאורגיים, 24.5.2007, Georgia today (באנגלית)
דו-ראשי

האם התכוונתם ל... שריר הזרוע הדו-ראשי שריר הירך הדו-ראשי עיט דו-ראשי